Diari Oficial de la Generalitat Valenciana


Sumari del DOGV 2879, del 28-11-1996 (1996/840160)

RESOLUCIÓ de 20 de juny de 1996 de la Conselleria d'Indústria i Comerç per la qual es declara aigua de brollador la procedent del sondatge núm. P-2899, situat a la partida de Bixquert, del terme municipal de Xàtiva (València).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2879

Data del DOGV
:   28-11-1996

Secció del DOGV
:   ALTRES DISPOSICIONS

Número del document
:   1996/840160


Data del document
:   20-06-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 20 de juny de 1996 de la Conselleria d'Indústria i Comerç per la qual es declara aigua de brollador la procedent del sondatge núm. P-2899, situat a la partida de Bixquert, del terme municipal de Xàtiva (València).   
Vista la sol·licitud formulada amb data 14 de març de 1993 pel Sr. Jorge Francés Chust, en representació de l'entitat mercantil Aguas del Bixquert, SL, amb CIF núm. M00929362 i domicili social al c/Alameda Jaume I, núm 25, de Xàtiva.  
Vist que l'entitat mercantil representada pel sol·licitant és propietària d'una parcel·la situada al terme municipal de Xàtiva, partida Bixquert, a la província de València.  
Vist que amb data 11 de febrer de 1971 es concedí l'autorització d'obres de perforació per a la investigació d'aigües subterrànies al Sr. Eduardo Francés García, amb la referència núm. 1.906.  
Vist que amb data 30 de novembre de 1971 es notificà al Sr. Eduardo Francés García, l'autorització d'instal·lacions mecàniques i elèctriques per a l'elevació d'aigües subterrànies del pou núm. 1.906, amb la referència núm. P-2899.  
Vist que amb data 26 de juliol de 1991, d'acord amb la resolució del Servei Territorial d'Indústria i Energia de València, fou autoritzat el canvi de titularitat del brollador d'aigües subterrànies, amb la referència P-2899 en el Registro d'Obres Subterrànies, i en el Registre Industrial de la província de València amb el núm. 3.539, a favor d'Aguas del Bixquert, SL.  
Vist que amb data 1 de desembre de 1993 i de conformitat amb l'article 39.2 del RD 2.857/1978, de 25 d'agost, pel qual s'aprova el Reglament General per al Règim de la Mineria, personal tècnic del Servei Territorial va extraure del pou P-2899 les mostres reglamentàries, una de les quals s'envià a l'Institut Tecnològic Geominer d'Espanya per a l'anàlisi fisicoquímica el resultat i l'informe de la qual foren registrats d'entrada en l'esmentat Servei amb data 16 de febrer de 1994.  
Vist que, de conformitat amb el que disposa l'article 39.2 de l'esmentat reglament, se sotmeté a informació pública la iniciació de l'expedient de declaració d'aigua de brollador la procedent del pou P-2899 i es publicà el corresponent anunci en el BOE de data 28 de juliol de 1995, en el BOP de València de data 12 de juliol de 1995, i al tauler d'anuncis de l'Excm. Ajuntament de Xàtiva, sense que s'hi hagen presentat oposicions.  
Vist que, en compliment dels articles 20.1.2 i 19.1.3 del RD 1.164/91 sobre reglamentació tecnicosanitària per a l'elaboració, circulació i comerç de begudes envasades i de l'article 39.3 de la Llei 22/73, de 21 de juliol, de Mines, es donà trasllat de l'expedient a la Direcció General de Salut Pública i se sol·licità el corresponent informe vinculant sobre la naturalesa de les aigües objecte de l'expedient.  
Vist l'informe favorable emés amb data 29 de setembre de 1995 pel Servei Territorial d'Indústria i Energia de València.  
Vist l'informe favorable emés amb data 20 de desembre de 1995 per la Direcció General de Salut Pública de la Conselleria de Sanitat i Consum.  
Atés que s'han complit els preceptes recollits en l'article 39 del Reglament General per al Règim de la Mineria i en els articles 20.1.1 i 20.1.2 del RD 1.164/91, de 22 de juliol, sobre reglamentació tecnicosanitària per a l'elaboració, circulació i comerç de begudes envasades.  
Aquesta Conselleria d'Indústria i Comerç acorda declarar aigües de brollador les procedents del sondatge P-2899, propietat de l'entitat mercantil Aguas del Bixquert, SL, situat a la partida Bixquert, del terme municipal de Xàtiva.  
Contra aquesta resolució que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Autònoma Valenciana, en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 58.3 de la Llei Reguladora de la Jurisdicció de 27 de desembre de 1956.  
València, 20 de juny de 1996.- El conseller d'Indústria i Comerç: Diego Such Pérez.